**Antti Seppä Jr.** (s. 22. helmikuuta 1977 Raahe) on suomalainen laulaja, lauluntekijä ja muusikko.

Ura
---

Seppä solmi levytyssopimuksen jyväskyläläisen levy-yhtiön Musiikkifarmi Oy:n kanssa 16-vuotiaana. Ensimmäisen Musiikkifarmilla työstetyn singlen lähestyessä julkaisuvalmiutta Seppä vaihtoi esityskieleksi englannin kielen, eikä tehtyä äänitettä koskaan julkaistu. Ensimmäinen single "About The Sun" (Mufa Records, 1999) julkaistiin viisi vuotta myöhemmin artistinimellä Elliot.

Jatkossa Seppä toimi rock-yhtye estetiikalla Elliotin sekä The Rivers Of Marsin laulajana, sanoittajana, sovittajana ja pääasiallisena säveltäjänä. Ennen suomenkieliselle soolouralle siirtymistään hän oli tauolla musiikista kuulo-ongelmien vuoksi. Kolmen rakenteellisen korvaoperaation jälkeen hän on julkaissut viisi suomenkielistä singleä videoineen artistinimellä Seppä. Videot kappaleisiin kuvasi Henri Valkeinen.

Seppä julkaisi Elliot-yhtyeensä kanssa albumin *The Sparkling Hour* (Edel, 2004), jolta lohkaistiin kolme singleä: "On Your Arms", "Satellite (of love)" ja "Bubble". Yhtye herätti nopeasti huomiota Radiomafian lisättyä singlet soittolistalleen. "About The Sun" oli Elliotin (Mufa Records, 1999) ensimmäinen englanninkielinen singlejulkaisu ja päätyi valtakunnalliseen radiosoittoon. Albumin miksasi Antti Seppä ja Ora Turunen Musiikkifarmilla ja masteroi Mika Jussila Finnvoxilla.

Sepän The Rivers Of Mars -yhtye julkaisi albumin "Love, State, Awakening (Absolute Management Finland,  2012), jolta kolme singleä "Miracle of the Sun" / "Dresden Codex", "Let Your Wind Blow" ja "Love Is On The Way". Henri Valkeinen kuvasi videot kappaleisiin "Awakening" ja "Miracle of the Sun". Videoista etenkin "Awakening" sai hyvin TV-aikaa Voicella. Albumin lähtökohtana voidaan pitää brittihenkistä kitaravetoista pop-rockia, jonka kitaravalleissa on kepeyttä, mutta myös progressiivista syvyyttä ja maailmaa hätkähdyttäneiden tapahtumien mukaan nimettyjä kappaleita, kuten Phoenix Lights, Dresden Codex< sekä Miracle of the Sun. Albumin miksasi Antti Seppä ja Hiili Hiilesmaa. Singlet masteroi Stephen Marcussen / Marcussen Mastering ja albumin Hans Olsson-Brookes Svenska Grammofon Studiolla.

Ensimmäisellä ja toisella suomenkielisellä singlellä *Rakkaus laulun kirjoittaa* (Absolute Management Finland, 2021) sekä *Vain laulu jää* (Absolute Management Finland, 2022) Sepän lisäksi musisoi kitaristi Juha Räisänen, basisti Marko Jansson ja rumpali Saku Hjelt. Kappaleet ovat sävellysten ja sanoitusten osalta Sepän käsialaa ja hän on myös tuottanut äänitteet. Tuotantoonsa Seppä on kertonut ammentavansa vaikutteita esimerkiksi elokuvamusiikista.

Sepän Kolmas suomenkielinen single "Uniin" (Absolute Management Finland, 2022) on käännös (Chris Isaak, "Wicked Game" / "Heart Shaped World"/Reprise Records, 1989). Sepän lisäksi akustisella äänitteellä musisoi viulisti ja kansanmusiikkitaiteilija Ville Ojanen, multi-instrumentalisti Matias Haavisto, basisti Tero Tuovinen sekä rumpali Saku Hjelt. Seppä on sanoittanut ja tuottanut kappaleen. Neljäs suomisinglensä "Vain sinun" (Absolute Management Finland, 2023) on laulu rakkaudesta ja sitoutumisen epävarmuudesta. Äänitteen kompista vastaa basisti Tero Tuovinen ja rumpali Aleksi Itkonen.

Julkaisut
---------

### Elliot

* About The Sun - single (1999)
* On Your Arms - single (2000)
* Bubble - single (2001)
* Satellite (Of Love) - single (2002)
* The Sparkling Hour (2004)

### The Rivers of Mars

* Miracle Of The Sun - single (2012)
* Let Your Wind Blow - single (2012)
* Love Is On The Way - single (2012)
* Love.State.Awakening (2012)

### Seppä

* Rakkaus laulun kirjoittaa - single (2021)
* Vain laulu jää - single (2022)
* Uniin - single (2022)
* Vain sinun - single (2023)
* Vapaus vaanii kulkijaa - single (2024)

Lähteet
-------

1. ↑  Musiikkifarmi Oy *musiikkifarmi.fi*. Viitattu 6.4.2024.
2. ↑  The Rivers of Mars *theriversofmars.com*. Viitattu 6.4.2024.
3. ↑  Mikko Juuti: Kuulo-ongelmista kärsinyt muusikko Antti Seppä joutui luopumaan musiikinteosta 10 vuotta sitten – kolmen kirurgisen operaation jälkeen mies säveltää taas *Ilta-Sanomat*.  12.8.2021. Viitattu 6.4.2024.
4. ↑  Seppä *www.anttiseppa.fi*. Viitattu 6.4.2024.
5. ↑  Videokuvaaja Henri Valkeinen | Laadukasta videotuotantoa Jyväskylästä *Henri Valkeinen, videokuvaaja*. Viitattu 6.4.2024.
6. ↑  Discogs *discogs.com*.
7. ↑  Kolehmainen, Aki: Mahtipontista, tunteellista ja syvää.  *Suur-Jyväskylän lehti*, 28.1.2004.  Mediakonserni Keskisuomalainen Oyj.
8. ↑  The Rivers of Mars *theriversofmars.com*. Viitattu 6.4.2024.
9. ↑  theriversofmars - YouTube *www.youtube.com*. Viitattu 6.4.2024.
10. ↑  Kolehmainen, Aki: Planeetaksi rocktaivaalle.  *Keskisuomalainen*, 17.9.2012.  Keskisuomalainen Oyj.
11. ↑  Unkuri, Juhana: Matkalla maineeseen?.  *Keskisuomalainen*, 15.9.2012.  Keskisuomalainen Oyj.
12. ↑  Mikko Juuti: Antti Seppä & Hehku kunnioittaa Ennio Morriconea ja alkuperäiskansoja uudella singlellään *Ilta-Sanomat*.  29.3.2022. Viitattu 5.4.2024.
13. ↑  Mikko Juuti: Näin taittuu Chris Isaakin jättihitti suomeksi – Antti Sepän Nizzassa kuvattu musiikkivideo ensinäytössä *Ilta-Sanomat*.  18.5.2022. Viitattu 10.3.2023.
14. ↑  Ensinäyttö: Antti Seppä & Hehku tarjoilee valoisan laulun rakkaudesta ja sitoutumisen epävarmuudesta *Soundi.fi*.  31.3.2023. Viitattu 5.4.2024.